|  |  |
| --- | --- |
| **NAROČNIK** | |
| **Naziv in sedež** | **Univerzitetna psihiatrična klinika Ljubljana**  **Studenec 48, p. p. 5211**  **1001 Ljubljana** |
| **ID št. za DDV** | SI82546193 |
| **Matična številka** | 1191004 |
| **Poslovni račun** | SI56 0110 0603 0277 991 |
| **Telefon** | 01/5872-100 |
| **E-pošta** | info@psih-klinika.si |
| **Skrbnik pogodbe** |  |
| **Podpisnik** | Generalni direktor UPK Ljubljana prof. dr. Bojan Zalar |

in

|  |  |  |  |
| --- | --- | --- | --- |
| **PONUDNIK/DOBAVITELJ** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Poslovni račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  | | |
| **Podpisnik** |  | | |

sklepata

|  |
| --- |
| **POGODBO ZA DOBAVO ENERGIJSKO UČINKOVITE RAČUNALNIŠKE OPREME št. JN-NMV-4/2018-B-BK** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | JN-NMV-4/2018-B-BK, objava na portalu e-naročanje dne \_\_\_\_\_\_\_ pod številko \_\_\_\_\_\_\_\_ |

2. člen

PREDMET POGODBE

1. Predmet pogodbe je dobava in garancijsko vzdrževanje energijsko učinkovitih osebnih računalnikov, energijsko učinkovitih prenosnih računalnikov, energijsko učinkovitih zaslonov ter energijsko učinkovitih tiskalnikov, optičnih bralnikov, prenosnih projektorjev, v skladu s specifikacijami za sklop:
2. Vrsta, lastnosti, kakovost in opis predmeta pogodbe so opredeljeni v obrazcu ePRO – Specifikacije, ki je priloga pogodbe.
3. Izvajalec z izpolnitvijo obrazca ePRO – Specifikacije in podpisom obrazca ePRO – Ponudba-Pogodba izjavlja, da ponujeno blago v celoti ustreza navedenim opisom.

3. člen

KOLIČINE, CENE IN IZVEDBENI POGOJI

|  |  |  |  |  |  |  |
| --- | --- | --- | --- | --- | --- | --- |
| Zap. št. | Blago iz obrazca ePRO Specifikacije | Cena na enoto brez DDV v EUR | Količina | **Cena za celotno količino brez DDV v EUR** | Znesek DDV za celotno količino v EUR | Cena za celotno količino z DDV v EUR |
| **1.** | **Osebni računalniki z monitorjem –Koda PC1** |  | 50 |  |  |  |
| **2.** | **Prenosni računalnik – Koda PP1** |  | 6 |  |  |  |
| **3.** | **Tiskalnik laserski ČB – A4**  **Koda TI1** |  | 25 |  |  |  |
| **4.** | **Tiskalnik BARVNI INK JET – A4**  **Koda TI2** |  | 6 |  |  |  |
| **5.** | **Optični čitalec A4**  **Koda OC1** |  | 5 |  |  |  |
|  | **SKUPAJ** |  |  |  |  |  |

*Ponudnik soglaša, da lahko naročnik, ob upoštevanju sedmega odstavka 89. člena ZJN-3, v primeru ugotovitve računskih napak, le-te odpravi tako, da ob upoštevanju cen na enoto brez DDV in količin, ki jih ponuja, izračuna vrednost ponudbe z upoštevanjem pravilne matematične operacije. Ponudnik tudi soglaša, da lahko naročnik napačno zapisano stopnjo DDV popravi v pravilno.*

Ocenjena skupna končna pogodbena vrednost je EUR brez DDV oziroma EUR z DDV.

|  |  |  |  |
| --- | --- | --- | --- |
| **Lokacija realizacije** | Sedež naročnika | | |
| **Način realizacije** | Dobava | | Sprememba cen |
| DDP sedež naročnika z DDV (Incoterms 2010) | | Cene na enoto so fiksne za obdobje trajanja pogodbe. |
| **Dobavni rok** | Skrajni rok dobave je 21 dni od podpisa pogodbe (v kolikor ponudnik v obrazcu ePRO Specifikacije ponudi krajši rok se upošteva krajši rok). | | |
| **Plačilni rok** | 30 dni od dneva prejema pravilno izstavljenega računa, ki ni zavrnjen v roku osmih dni od prejema | | |
| **Garancijski rok** | V skladu z obrazcem ePRO Specifikacije | | |
| **Zamuda in pogodbena kazen** | **Višina** | **Maksimalna višina** | |
| 1 % od pogodbene vrednosti za vsak dan zamude | vendar največ 10 % pogodbene vrednosti. | |

|  |  |  |  |
| --- | --- | --- | --- |
| **Finančno zavarovanje** | Vrsta zavarovanja | Vrednost in valuta | Veljavnost  (od / do) |
| **Za dobro izvedbo pogodbenih obveznosti za sklop 1** | Podpisana in žigosana bianco menica skupaj s pooblastilom za izpolnitev ali poroštvo. | 1.200,00 EUR | od začetka veljavnosti pogodbe do 10 dni po izteku garancijskih obveznosti |

4. člen

DOBAVA IN OBVEZNOSTI POGODBENIH STRANK

* + 1. S to pogodbo se dobavitelj zaveže, da bo naročniku dobavil ter izročil v last in posest blago, naročnik pa mu bo za to plačal pogodbeno ceno navedeno v tej pogodbi.
    2. Dobavo, ki je predmet pogodbe, opravi dobavitelj v skladu z navodili naročnika in s specifikacijami, ki so priloga pogodbe.
    3. Dobavitelj mora naročnika, o nameravani dobavi preko elektronske pošte ali pisno obvestiti vsaj dva delovna dneva pred dobavo. V obvestilu mora navesti uro možnega začetka dobave, način dobave in količino blaga. Naročnik mora prevzem potrditi najkasneje v enem delovnem dnevu po prejemu obvestila. Naročnik blaga, ki ni bilo tako najavljeno ali katerega dobava poteka v nasprotju z dogovorjenim načinom, ni dolžan sprejeti.
    4. Dobavitelj mora hkrati z blagom ob prevzemu naročniku izročiti še:
       - pravilno izpolnjeno dobavnico;
       - predpisana potrdila o atestih in testiranjih, če so jih za blago v skladu s predpisi dolžni predložiti;
       - podpisane in potrjene garancijske liste (za tehnično blago);
       - tehnično dokumentacijo in navodila za uporabo;
       - licence, dokumentacijo in medije za programsko opremo, kot je navedeno v specifikaciji.
    5. Dobavitelj je v primeru zamude pri dobavi blaga, ki ni posledica višje sile ali razlogov na strani naročnika, dolžan plačati naročniku pogodbeno kazen. Pogodbena kazen se obračuna pri plačilu pogodbene cene. Pogodbeni stranki soglašata, da naročnik ni dolžan sporočiti dobavitelju, da si pridržuje pravico do pogodbene kazni, če je prevzel blago potem, ko je dobavitelj z njeno dobavo zamujal. V primeru, da dobavitelj zamuja pri dobavi tako, da naročniku nastane škoda, ki je večja od pogodbene kazni, lahko od dobavitelja zahteva tudi povrnitev vse škode, ki mu jo je z zamudo povzročil. Naročnik lahko razdre pogodbo, če zaradi zakasnitve ali napak pri dobavi z nakupom ne bi več uresničil namena, ki ga je zasledoval. Dobavitelj lahko pogodbo razdre, če mu naročnik z zamudo pri plačilu povzroča večjo škodo ali, če je očitno, da naročnik v razumnem roku ne bo mogel plačati celotne kupnine. V primeru razdrtja pogodbe stranki druga drugi takoj poravnata vse dolgovano po tej pogodbi, pogodbeno kazen, zamudne obresti in izkazano škodo. Uveljavljanje pogodbene kazni ne izključuje unovčitve finančnega zavarovanja.
    6. Naročnik se obvezuje, da bo:
       - izpolnil vse predvidene obveznosti v roku in na predviden način;
       - zagotovil razpoložljivost potrebnih človeških, informacijskih in finančnih virov;
       - plačal dobavljeno blago v dogovorjenem roku.
    7. Dobavitelj se obvezuje, da bo:
       - svoje naloge opravil strokovno in s skrbnostjo dobrega strokovnjaka;
       - izvedel svoje pogodbene obveznosti v dogovorjenem roku;
       - takoj pisno opozoril naročnika na okoliščine, ki bi lahko otežile ali onemogočile kvalitetno in pravilno dobavo;
       - na zahtevo naročnika predložil dokazila o kakovosti blaga oziroma skladnosti z dokumentacijo v zvezi z oddajo javnega naročila;
       - omogočal ustrezen nadzor naročniku.
    8. Neutemeljena zavrnitev naročila ali odstopanje od naročenega načina dobave pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
    9. Za potrebe izvajanje te pogodbe pogodbeni stranki uporabljata elektronsko komunikacijo (v pogodbi navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.

5. člen

PREVZEM

* + 1. Prevzem blaga se opravi z dobavnico/prevzemnim zapisnikom, ki jo/ga na podlagi pravilno izročenega količinsko in kakovostno ustreznega blaga ter spremljajočih dodatkov in listin, podpišeta skrbnika pogodbe ali pooblaščenca obeh strank.
    2. Z dnem podpisa dobavnice/prevzemnega zapisnika je prevzem opravljen, razen pri naročnikovi zamudi, ko se šteje, da je prevzem opravljen z dnem zamude, če je dobava povsem pravilna. Na dobavnici/prevzemnem zapisniku morajo biti razvidne: številka pogodbe, količina in serijske številke artiklov ter njihova vrednost (po kosih).
    3. Naročnik je dolžan vse napake in pomanjkljivosti, ki jih bo odkril, javiti izvajalcu po elektronski pošti. Izvajalec je dolžan napake in pomanjkljivosti odpraviti takoj, če to ni možno, pa v primernem času.
    4. Blago, za katero se bo ugotovilo, da kakorkoli odstopa od navedb v dokumentaciji v zvezi z oddajo javnega naročila ali ponudbeni dokumentaciji, ali ni skladno z določili te pogodbe in s specifikacijami, bo zavrnjeno, zaradi česar bo izvajalec prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na dobavnici/prevzemnem zapisniku.
    5. Če se izkaže, da dobava ponujenega blaga ni možna zaradi objektivnega razloga, ki nastopi po podpisu pogodbe, lahko naročnik pogodbo brez kakršnihkoli obveznosti razdre, lahko pa sprejme nadomestno izpolnitev skladno s predpisi, ki urejajo obligacijsko področje, pri tem pa mora imeti nadomestno blago v vsakem pogledu enake ali boljše lastnosti.
    6. Naročnik, ki v roku ni pripravljen prevzeti pravilno napovedanega blaga ali pa pravočasno ne odgovori na obvestilo izvajalca, preide v zamudo. Prav tako preide v zamudo naročnik, ki ob dobavi ne podpiše predložene dobavnice/prevzemnega zapisnika.
    7. Izvajalec izstavi naročniku račun na podlagi dobavnice/prevzemnega zapisnika, ki ga je ob izvajalčevi pravilni izpolnitvi podpisal naročnik.

6. člen

ZAMUDA IN POGODBENA KAZEN

* + 1. V primeru, da izvajalec zamuja z dobavo blaga iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen.
    2. Pogodbeni stranki soglašata, da naročnik ni dolžan sporočiti izvajalcu, da si pridržuje pravico do pogodbene kazni, če je prevzel blago potem, ko je izvajalec z njeno dobavo zamujal.
    3. Če izvajalec zamuja z dobavo toliko, da bi lahko naročniku nastala škoda ali da bi dobava izgubila pomen, lahko naročnik nadomestno blago naroči pri drugem izvajalcu na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre pogodbo.
    4. Pogodbena kazen ali kritje za nadomestno blago se obračuna pri plačilu pogodbene cene.
    5. Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

7. člen

JAMSTVA IN GARANCIJSKE OBVEZNOSTI IZVAJALCA

* + 1. Izvajalec naročniku jamči, da:
       - kupljeno blago deluje brezhibno, nima stvarnih napak in ni storil pravnih napak pri svoji izvršitvi;
       - bo na kupljenem blagu ob izročitvi v posest pridobil lastninsko pravico;
       - kupljeno blago popolnoma ustreza vsem tehničnim opisom, karakteristikam in specifikacijam, ki so bile dane v okviru dokumentacije v zvezi z oddajo javnega naročila in ponudbene dokumentacije ali so priloga te pogodbe;
       - je blago popolnoma enako vzorčnemu, ki je bila dano na testiranje, če je bilo pred nakupom s strani izvajalca to opravljeno;
       - bo naročnik pridobil vse pravice, ki so vezane na blago, izvajalec pa bo brezhibno izvrševal vse obveznosti, ki so vezane na blago;
       - da bodo postranske storitve (instalacija, postavitev) opravljene brezhibno.
    2. Jamstvo izvajalca za skrite napake na blagu velja še 180 dni po dobavi (pri sukcesivni dobavi šteto od dneva zadnje dobave). Če se v tem roku pri kateremkoli kosu dobavljenega blaga pokažejo zgoraj našteta odstopanja ali napake, lahko naročnik razdre pogodbo delno ali v celoti. Prav tako jo lahko razdre v celoti, če izvajalec z dobavo (delno ali v celoti) zamuja za več kot 14 dni.
    3. Za celotno količino blaga, ki je predmet te pogodbe in je tehnične narave, daje izvajalec garancijo za brezhibno tehnično delovanje v roku, ki je določen v tej pogodbi (garancijski rok). Garancijski rok teče od dneva podpisa dobavnice/prevzemnega zapisnika. Če je bilo blago v garancijskem roku zamenjano ali bistveno popravljeno, začne teči garancijski rok znova in je izvajalec dolžan izdati nov garancijski list. Garancijski roki za posamezno blago ali komponente blaga so lahko tudi drugačni, če je tako določeno. Za programsko opremo veljajo garancijski in licenčni pogoji, ki jih proizvajalec te opreme nudi za posamezne programske proizvode.

8. člen

ODPRAVA NAPAKE IN NADOMESTNI DELI

* + 1. Dobavitelj se zaveže, da bo za odpravo napake dobavljenega blaga v času garancijskega roka nemoteno zagotavljal servis na lastne stroške praviloma na lokaciji dobave vključno s prevoznimi stroški na lokacijo.
    2. Odzivni čas na naročnikovo obvestilo o prijavi napake je največ 8 delovnih ur od posredovanja obvestila.
    3. Za čas obvestila se šteje čas, ko je sporočilo dospelo do izvajalca na telefonsko številko ali e-pošto, navedeno v tej pogodbi, pod pogojem, da je bilo oddano s strani naročnika ali končnega uporabnika in vsebuje najmanj nujno potrebne podatke za identifikacijo blaga. V primeru kritične okvare se kot čas prijave šteje tudi čas telefonskega sporočila na številko, navedeno v pogodbi, če je tako sporočilo najkasneje v enem delovnem dnevu potrjeno preko e-pošte. Številke, naslovi in osebe za medsebojno komunikacijo se lahko zamenjajo na podlagi dogovora med naročnikom in izvajalcem.
    4. Rok za odpravo napake je največ 24 ur od posredovanja obvestila o napaki na lokaciji naročnika.
    5. Če napaka ni odpravljena v pogodbenem roku, mora dobavitelj uporabniku po preteku tega roka za čas odprave napake zagotoviti enakovredno nadomestno blago. V tem primeru se garancijski rok podaljša za čas odprave napake. Čas za popravilo v tem primeru znaša 10 delovni dni od prijave napake.
    6. Dobavitelj se zaveže, da bo v primeru, če bo odprava napake na blagu trajala dalj časa, kot je navedeno v pogodbi, oziroma če se bo enaka napaka na posameznem kosu blaga ponovila najmanj dvakrat, tako blago zamenjal z enakovrednim novim blagom. Vsi transportni in drugi stroški v zvezi z odpravo napake v času garancijskega roka bremenijo izvajalca.
    7. Dobavitelj se zavezuje, da bo za osebne računalnike, zaslone, tiskalnike in optične čitalce zagotavljal razpoložljivost in združljivost nadomestnih delov najmanj dve leti po izteku garancijske dobe.
    8. Dobavitelj se zavezuje, da bo za prenosne računalnike zagotovil razpoložljivost in združljivost baterij in napajalnikov ter tipkovnice in njenih delov najmanj dve leti po izteku garancijske dobe.
    9. Dobaviteljevi kontaktni podatki za sporočanje napak so:

Telefon:\_\_\_\_\_\_\_\_\_\_\_\_\_

Elektronska pošta:\_\_\_\_\_\_\_\_\_\_\_\_\_.

9. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.
    2. Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

10. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. Če je s pogodbo dogovorjeno zavarovanje za dobro izvedbo pogodbenih obveznosti, mora izvajalec najkasneje v desetih dneh od prejema izvoda podpisane pogodbe s strani naročnika, kot pogoj za veljavnost pogodbe naročniku izročiti finančno zavarovanje v zahtevani obliki, v višini in z veljavnostjo, kot je določeno v pogodbi, ki ga lahko naročnik unovči v naslednjih primerih:
       - če se bo izkazalo, da izvajalec dobave ne opravi v skladu z zahtevami pogodbe ali s specifikacijami;
       - če bo naročnik razdrl pogodbo zaradi kršitev ali zamude na strani izvajalca;
       - če izvajalec objavi nesolventnost, prisilno poravnavo ali stečaj;
       - če izvajalec naročniku pravočasno ne izroči bančne garancije za odpravo napak v garancijskem roku;
       - če bo izvajalec kršil zaupnost podatkov.

1. Predložitev zavarovanja za dobro izvedbo pogodbenih obveznosti je pogoj za veljavnost te pogodbe.
2. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti, najkasneje 3 dni po dnevu, ko ga je predložil v izplačilo.

11. člen

POSLOVNA SKRIVNOST IN ZAUPNI PODATKI

* + 1. Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe.
    2. Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti.
    3. Izvajalec mora naročnika takoj obvestiti o vsakem disciplinskem ali drugem postopku zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz te pogodbe. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami te pogodbe.
    4. Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.
    5. Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo. Morebitna zloraba podatkov pa pomeni tudi kazensko odgovornost kršiteljev.
    6. Naročnik lahko pri izvedbi del na lokaciji od delavcev izvajalca zahteva, da izkažejo seznanjenost z vsebino iz prvega odstavka tega člena. Delavec mora pri takem delu imeti pri sebi ustrezno pooblastilo izvajalca, da lahko opravlja delo na lokaciji, kjer obstaja verjetnost, da bo prišel v stik z zaupnimi podatki.

12. člen

NAČIN PLAČILA

1. Za dobavljeno blago dobavitelj izstavi račun najkasneje v roku osmih dni po opravljeni dobavi. Račun izstavi na podlagi prevzemnega zapisnika, ki ga bo ob pravilni dobavi podpisal tudi naročnik in katerega kopijo predloži k računu.
2. Dobavitelj mora na računu navesti številko pogodbe, na katero se račun nanaša.
3. Dobavitelj mora v skladu z veljavno zakonodajo izstaviti račun skupaj s prilogami v elektronski obliki. Dobavitelj mora kot prilogo k računom v elektronski obliki predložiti tudi dobavnice in drugo zahtevano dokumentacijo (skenirano kopijo v formatu zapisa .pdf z ločljivostjo najmanj 200 dpi).
4. Če se naročnik ne bo v celoti strinjal z izstavljenim računom, ga bo v roku 8 dni po prejemu pisno in z obrazložitvijo v celoti zavrnil, dobavitelj pa je dolžan izstaviti nov račun z novim datumom. Plačilni rok prične teči z dnem, no naročnik prejme in potrdi nov račun. Če dobavitelj v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno za dobavljeno blago v roku, navedenem v 4. členu pogodbe, po dobavi, poteku dobavnega roka in prejemu pravilno izstavljenega dobaviteljevega računa.
5. V primeru zamude pri plačilu je naročnik dolžan plačati zakonske zamudne obresti za čas zamude.

13. člen

OSTALE OBVEZNOSTI POGODBENIH STRANK

1. Pravice na produktih, ki niso last izvajalca, se pa uporabljajo v okviru tega posla, izvajalec prenese na naročnika v obsegu, v kakršnem jih je sam pridobil.

14. člen

KONČNE DOLOČBE

* + 1. Nična je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
       - pridobitev posla ali
       - za sklenitev posla pod ugodnejšimi pogoji ali
       - za opustitev dolžnega nadzora nad izvajanjem pogodbenih obveznosti ali
       - za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.
    2. Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
    3. V vsakem primeru lahko katera od pogodbenih strank od pogodbe odstopi, s tem da glede na razlog odstopa izbere za nasprotno stran primeren čas ter poravna vse stroške, ki jih s tem povzroči.
    4. Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila Obligacijskega zakonika in drugi predpisi, ki urejajo pogodbene odnose.
    5. Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu naročnika.
    6. Pogodba je sestavljena v dveh izvodih, od katerih prejme vsaka pogodbena stranka po en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | Z izpolnitvijo vseh pogodbenih obveznosti |
| **Predčasna odpoved pogodbe** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Neutemeljena zavrnitev naročila s strani izvajalca, odstopanje od naročenega načina dobave ali nekvalitetno oziroma nepravilno opravljena dobava. | Ad 2, 3, 4, 5, 6) Z dnem, ko izvajalec prejme obvestilo o odpovedi pogodbe. |
| 1. Zamuda izvajalca ali napake pri dobavi, ki bistveno zmanjšajo pomen posla. |
| 1. Če izvajalec dobavi nekvalitetno blago in ga na zahtevo naročnika ne zamenja. |
| 1. Dosežek maksimalne višine pogodbene kazni. |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. |

|  |  |
| --- | --- |
| **POGODBA** | |
| 1. del | Obrazec ePRO – Ponudba-Pogodba |
| **PRILOGE POGODBE** | |
| 1. del | Obrazec ePRO – Specifikacije |
| 1. del | Garancijski dokumenti (Finančno zavarovanje, ki ga v originalu hrani naročnik) |

|  |  |  |
| --- | --- | --- |
| **Naročnik** |  | **Ponudnik/Izvajalec** |
| Univerzitetna psihiatrična klinika Ljubljana  Studenec 48, p. p. 5211  1001 Ljubljana |  |  |
| Ljubljana, dne |  | , dne |
| Podpisnik: Prof. dr. Bojan Zalar,  generalni direktor |  | Podpisnik: |